
Tá Parlaimint na hEorpa,
–	ag féachaint don togra ón gCoimisiún chuig Parlaimint na hEorpa agus chuig an gComhairle (COM(2016)0467) agus an togra leasaithe (COM(2020)0611),
–	ag féachaint d’Airteagal 294(2) agus d’Airteagail 78(2)(d) agus 79(2)(c) den Chonradh ar Fheidhmiú an Aontais Eorpaigh, ar dá mbun a thíolaic a Coimisiún an togra don Pharlaimint (C9‑0039/2024),
–	ag féachaint don tuairim ón gCoiste um Ghnóthaí Dlíthiúla maidir leis an mbunús dlí atá beartaithe,
–	ag féachaint d’Airteagal 294(3) agus d’Airteagal 79(2)(c) den Chonradh ar Fheidhmiú an Aontais Eorpaigh,
–	ag féachaint do thuairimí ó Choiste Eacnamaíoch agus Sóisialta na hEorpa an 14 Nollaig 2016[footnoteRef:1] agus an 25 Feabhra 2021[footnoteRef:2], [1:  	IO C 75, 10.3.2017, lch. 97.]  [2:  	IO C 155, 30.4.2021, lch. 64.] 

–	ag féachaint do thuairim ó Choiste na Réigiún an 8 Feabhra 2017[footnoteRef:3] agus an 19 Márta 2021[footnoteRef:4], [3:  	IO C 207, 30.6.2017, lch. 67.]  [4:  	IO C 175, 7.5.2021, lch. 32.] 

–	ag féachaint don chomhaontú sealadach a d’fhormheas an coiste freagrach faoi Riail 74(4) dá Rialacha Nós Imeachta agus don ghealltanas a thug ionadaí na Comhairle ina litir an 8 Feabhra 2024 go ndéanfaí an seasamh sin a fhormheas, i gcomhréir le hAirteagal 294(4) den Chonradh ar Fheidhmiú an Aontais Eorpaigh,
–	ag féachaint don chinneadh ó Chomhdháil na nUachtarán an 21 Feabhra 2024 á údarú don Choiste um Shaoirsí Sibhialta, um Cheartas agus um Ghnóthaí Baile an nós imeachta reachtach a dheighilt agus leanúint ar aghaidh le dhá théacs chomhdhlúite ar leithligh a chur síos lena mbreithniú sa suí iomlánach;
–	ag féachaint do Rialacha 59 agus 40 dá Rialacha Nós Imeachta,
–	ag féachaint don tuarascáil ón gCoiste um Shaoirsí Sibhialta, um Cheartas agus um Ghnóthaí Baile (A9-0164/2024),
1.	ag glacadh a seasaimh ar an gcéad léamh mar a leagtar amach ina dhiaidh seo é;
2.	á iarraidh ar an gCoimisiún an t-ábhar a tharchur chuig Parlaimint na hEorpa arís má dhéanann sé téacs eile a chur in ionad a thogra, má dhéanann sé a thogra a leasú go substaintiúil nó má tá sé ar intinn aige a thogra a leasú go substaintiúil;



3.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.

